अपनी प्रेम भाषा को जानिये : किसी भी स्थिति पर हम सब अलग-अलग ढंग से प्रतिक्रिया करते हैं। इस तथ्य की जानकारी से हम दोनों को बहुत मदद मिली। हमारी प्रेम ‘भाषा’ जानने के लिए हमने एक साधारण परीक्षण किया। अपनी पुस्तक ‘फाईव लव लैंग्वेजेस’ (प्रेम की पांच भाषायें) में लेखक गैरी चैपमेन कहते हैं कि प्रशंसा, सेवा, शारीरिक स्पर्श, उपहार और गुणवत्तापूर्ण समय देना, ये सब प्रेम की वे भाषायें हैं,जो हर व्यक्ति को प्रभावित करतीं हैं। यदि हम अपने साथी की प्रेम भाषा की पसंद जान जाएँ तो हम उससे उस भाषा में अधिक संवाद कर सकते हैं। जब हमने एक-दूसरे की पसंदीदा प्रेम भाषा में संवाद शुरू किया तो हमारे विवाह में प्रेम का एक नया रंग घुल गया और हम एक-दूसरे को बेहतर समझने लगे। आप भी http://www.5lovelanguages.com/पर जाकर यह पता लगा सकते हैं कि आपकी प्रेम भाषा क्या है।